Улаан лооль тариалах (Органик хүнсний ногоо тариалах)

Ургалтын хугацаа: 120-с (2, 3-р сард
тариалах) 160 хүртэл хоног (4-р сард
тариалах)

Соёололтын температур: 21*C
(өдөр болон шөнийн цаг)

Ургахад тохиромжтой температур:
өдрийн цагт 22*C, шөнийн цагт 16*C

Хөрс: ямар ч төрлийн хөрсөнд тарьсан
тохирдог. pH нь 6-6,5 хооронд хэлбэлзэх
их хэмжээний элсэрхэг шавартай хөрс
нь илүү сайн.

Нарны гэрэл шаардах байдал: Их,
бүтэн өдрийн

Нягтрашил: 2,5 суулгац/м²

Мөр хоорондын 50-60см

Тууз хооронд 70-80 см

Ургамал хооронд 40-45 см

Сэлгэн тариалалт: 4 жил тутамд;
Хөрсний үржил шим их шаарддаг, жил
давтан тариалахаас зайлхийх(Өргөст
хэмх, улаан лооль)

Улаан лоолийн эмзэг үеийн чийг
анхаарах нь:

Үрслэг хүлэмжинд шилжүүлснээс хойш
дулааныг өдөрт 24-26*С

Шөнөдөө 15-16*С бууруулахгүй

Харьцангуй чийгшил лоольд их
байвал толбожилтийн өвчин их гардаг.
Тиймээс өргөст хэмхтэй хамт тариалж
өргөст хэмхийн агаарын харьцангуй
чийгшилтэй адилхан байлгаж болохгүй
тариалалт байдаг.

Иймээс лоолийн агаарын харьцангуй
чийгшил 60-65 % иас хэтрүүлж
болохгүй.

Үрсэлгээ хийх болон шууд үрээр тарих

Үрийг усанд хийгээд томчилж ангилаад дэвтээнэ.

• ≤ 2-3 см жижиг саванд үр суулгана (0,3 cм гүнд, 1-2 үр)

• эсвэл хайрцагт үр суулгаж болно (0,25 cм гүнд, нүх хоорондын зай нь 2 см)

• 12-18 хоногийн дараа 5-7 x 5-7 cм томоохон саванд шилжүүлэн суулгана
(энэ үед 3-4 навч ургасан байна)

• Үр суулгаснаас хойш 6 долоо хоногийн дараа талбайд шилжүүлэх үед 4-6
хос навч ургасан, бахим бүдүүн иштэй өлчир чийрэг үрслэг гарсан байх.

Тариалалтын үйл явц

• Бордох: хөрснөөс хамааран бордоно (дундаж: гүйцэт боловсорсон бордооны
4кг/м2)

• Хучих: хөрсний нягтаршил, хуурайшилтаас сэргийлж хөрсийг сүрлээр
хучна.

• Сойлт хийх: Тариалалтын дараа ургамлын дундуур уяагаар ороож дээш
сойно (уяагаа жимстэй ишний доогуур оруулах), долоо хоногт 1 удаа

• Таналт: гол иш болон навч хооронд ургасан завсрын салаа ишийг тайрна.

• Навч цэвэрлэх: хөрсөнд хүрсэн навч болон мөөгөнцрийн толбо үүссэн
эсвэл эсвэл шарлаж/харлаж эхэлсэн навчийг тайрч авна.

• Усалгааг суулгацын ургалтын үе шат болон хөрсний шинж чанарт
тохируулах ёстой (боловсрох хугацаанд илүү их усалгаа шаардлагатай).

• Ургац хураах: 8-12 кг/м2 ургац хураана.

Урьдчилан сэргийлэлт

• Лоолийг вирусын өвчнөөс сэргийлэхэд машиндсан сүүний хярам 10% н
уусмал сайн үр дүн өгдөг байна үүнийг ургамлын үрслэгийн үед шүршиж
хэрэглэнэ.

Суганы навч гэж юу вэ?

Гол иш, түүнийг дагуу ургасан үндсэн том
навч 2 н дунд ургаж байгаа навчийг хэлдэг.
Суганы нахиаг цааш тавьж ургуулах үед
хажуугийн салбарласан иштэй жимсний
баг цэцгүүдтэй ургамал болж ургадаг.
Ингэж ургуулснаар тухайн ургамлын
чийг шим тэжээлийн хуваарилалт ихсэж,
ургалтын хугацаа уртсаж жимсний болц
удааширч, удалгүй манай нөхцөлд хяруу
уналт явагдахад аль ч ишний жимсний болц
гүйцээгүй ургац авч чадахгүйд хүрдэг.

Ургалтын үеийн гол арчилгаа:

• Өдөр шөнийн хэмийг тогтмол барих

• Агаарын харьцангуй чийг барих

• Таналт

• Чанартай ургац авахын тулд эх ургамал
дээр нь жимсээ боловсруулах

• Манай нөхцөлд улаан лоолийг дулаан
бүс нутгуудад ил талбайд, ургалтын
хугацаа богино сэрүүвтэр нутгуудад
хүлэмжинд ургуулдаг. Ийм нөхцөлд 4-6
багц тавьж ургуулах

• Гэрийн энгийн хүлэмж, Солонгос нуман
хүлэмжинд тариалсан нөхцөлд 4-5 багц,
жимс.

• Зуны түнелэн хүлэмжинд 6-7 багц жимс,
тавьж оройн гол ишийг тайрч өсөлтийг
зогсоогоод багц жимснүүдээ бүрэн
боловсруулж авах хэрэгтэй.

• Нарны дулаан хуримтлал сайтай
хүлэмжинд 10-12 багц хүртэл жимс
тавиад оройн гол ишний өсөлтийг
зогсоож тайрч ургуулаад намар орой
11/15 хүртэл жимсийг бүрэн эх ургамал
дээр жимсийг улайлгаж боловсруулж
авах бүрэн боломжтой.